Tampereen Vetokoiraseura ry  			SOPIMUS 
Sopimus Niihaman palveluskoirakentän avaimen luovutuksesta 

Avaimen käyttöoikeus 
Avaimen käyttöoikeus myönnetään Tampereen Vetokoiraseura ry:n jäsenelle henkilökohtaiseen käyttöön. Avaimen käyttöoikeutta haetaan vapaamuotoisella hakemuksella yhdistyksen hallitukselta, joka hyväksyy tai hylkää hakemuksen. Avaimen käyttöoikeus edellyttää vuosittaisen jäsenmaksun suorittamisen lisäksi osallistumista aktiivisesti yhdistyksen toimintaan joko koulutus-, talkoo- tai muissa toimihenkilötehtävissä. Jäsenelle luovutettu avain on Tampereen Vetokoiraseura ry:n omaisuutta, eikä sitä saa kopioida tai luovuttaa edelleen. 

Pantti 
Avaimen vastaanottaja maksaa avaimesta neljänkymmenen (40 €) euron panttimaksun. Pantti maksetaan etukäteen yhdistyksen tilille ja maksusta on esitettävä tosite avainta vastaanotettaessa. Panttimaksu palautetaan avaimen palautuksen yhteydessä avaimen haltijan ilmoittamalle pankkitilille yhden kuukauden kuluessa. Kadonneesta avaimesta peritään panttimaksun suuruinen sakkomaksu. Kadonneeksi avaimeksi lasketaan myös palauttamaton avain, mikäli sitä ei ole palautettu yhden kuukauden sisällä yhdistyksen jäsenyyden päättymisestä tai avaimen haltija ei enää täytä avaimen käyttöoikeuden ehtoja. Yhdistyksellä on oikeus pidättää sakkomaksu avaimesta maksetusta panttimaksusta. 

Kentän käyttö 
Allekirjoittamalla tämän sopimuksen, avaimen haltija sitoutuu noudattamaan myös Niihaman palveluskoirakentän sääntöjä. Avaimen haltijalla on oikeus käyttää Niihaman palveluskoirakenttää omatoimiseen harjoitteluun kentän ollessa vapaana, muita kentän käyttäjiä häiritsemättä. Etusija kentän käyttöön on etukäteen sovituilla harjoitusvuoroilla ja muilla tapahtumilla. Viimeinen kentältä poistuva avaimenhaltija on velvoitettu lukitsemaan kaikki lukolliset tilat ennen poistumistaan sekä sammuttamaan harjoitusalueelta valot. Lukollisia tiloja ei saa jättää avoimiksi edes muiden jäsenten käyttöön, mikäli näillä ei ole avaimia. Jos avaimen haltija poistuu kentältä välillä muualle ja palaa myöhemmin lukitsemaan tilat, on hän vastuussa tiloista myös poissaolonsa ajan. 

Avaimen palautus 
Avain tulee palauttaa yhden kuukauden kuluessa yhdistyksen kenttätoimikunnan edustajalle, jos avaimen haltijan yhdistyksen jäsenyys lakkaa tai avaimen haltijan ei muuten katsota toimivan avaimen käyttöoikeuden edellyttämällä tavalla. Yhdistyksellä on oikeus julkaista avaimen palautuspyyntö yhdistyksen virallisessa lehdessä, mikäli avaimen haltijaa ei tavoiteta tai tämä laiminlyö velvollisuutensa palauttaa avain. 

Allekirjoitukset 
Allekirjoituksellani vahvistan vastaanottaneeni Niihaman palveluskoirakentän avaimen nro AAIZE/ ________. Olen ymmärtänyt ja hyväksynyt tässä sopimuksessa määritellyt ehdot ja sitoudun noudattamaan niitä. Tätä sopimusta on tehty kaksi (2kpl) samansisältöistä kappaletta molemmille osapuolille. Avaimen vastaanottajan nimi, osoite, sähköposti ja puhelinnumero. Avaimen luovuttaja 
Nimi: 		_____________________________________________________ 
Osoite: 		_____________________________________________________  
Puhelinnumero: 	_____________________________________________________  
Sähköposti: 		_____________________________________________________  
Paikka ja aika:	_____________________________________________________
Allekirjoitus:		_____________________________________________________